**REPUBLIKA HRVATSKA  
KARLOVAČKA ŽUPANIJA  
OSNOVNA ŠKOLA EUGENA KVATERNIKA**  
Rakovica 95, 47245 Rakovica  
Tel./fax.: 047/784-016

KLASA: 003-06/21-01/14  
URBROJ: 2133-38-21-1  
U Rakovici 09. rujna 2021.

Sukladno člancima 35. do 39. Statuta Osnovne škole Eugena Kvaternika Rakovica, predsjednica Školskog odbora upućuje

**POZIV**

za 5. sjednicu Školskog odbora koja će se održati **13. rujna 2021.** godine s početkom u 15:00 sati, u učionici tehničke kulture (prizemlje) uz poštivanje svih epidemioloških mjera određenih od strane Stožera civilne zaštite i Hrvatskog zavoda za javno zdravstvo.Za sjednicu se predlaže sljedeći

**dnevni red:**

1. Usvajanje Zapisnika s 4. sjednice održane 02. rujna 2021.
2. Pregledavanje natječajne dokumentacije, utvrđivanje kandidata koji ispunjavaju nužne uvjete i vrednovanje dodatnih kompetencija potrebnih za ravnatelja, odnosno rangiranje po bodovima
3. Utvrđivanje liste dva najbolje rangirana kandidata
4. Različito

Predsjednica Školskog odbora:  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(Marija Hazler, dipl.učit.)

Dostaviti:

1. Katica Matešić
2. Milan Hodak
3. Davor Salopek
4. Snježana Bićanić
5. Jelena Požega
6. Marija Hazler
7. Dragan Franjković

**REPUBLIKA HRVATSKA  
KARLOVAČKA ŽUPANIJA  
OSNOVNA ŠKOLA EUGENA KVATERNIKA**  
Rakovica 95, 47245 Rakovica  
Tel./fax.: 047/784-016  
  
KLASA: 003-06/21-01/14  
URBROJ: 2133-38-21-2

U Rakovici 13. rujna 2021.

**Z A P I S N I K**

s 5. sjednice Školskog odbora **Osnovne škole Eugena Kvaternika** Rakovica, održane dana 13. rujna 2021. godine s početkom u 15:00 sati u učionici tehničke kulture.

Nazočni članovi Školskog odbora:

1. Marija Hazler,
2. Snježana Bićanić,
3. Katica Matešić,
4. Milan Hodak,
5. Davor Salopek,
6. Dragan Franjković,

Opravdano izostali: Jelena Požega, Vera Ljubanović Grdić

Uz nazočne članove Školskog odbora, sjednici još prisustvuje tajnica škole Valentina Kraljiček koja je ujedno i zapisničarka.

Sjednica je započela u 15:00.

Poziv s dnevnim redom i radnim materijalima za sjednicu upućen je članovima elektronskim putem.

**Dnevni red:**

1. Usvajanje Zapisnika s 4. sjednice održane 02. rujna 2021.
2. Pregledavanje natječajne dokumentacije, utvrđivanje kandidata koji ispunjavaju nužne uvjete i vrednovanje dodatnih kompetencija potrebnih za ravnatelja, odnosno rangiranje po bodovima
3. Utvrđivanje liste dva najbolje rangirana kandidata
4. Različito

Dnevni red je jednoglasno usvojen.

**Ad.1.)** **Usvajanje Zapisnika s 4. sjednice održane 02. rujna 2021.**

Predsjednica ŠO pročitala je zapisnik s prošle sjednice ŠO koja je održana elektronskim putem. Nije bilo dodatnih pitanja ni rasprava te je zapisnik s prethodne sjednice jednoglasno usvojen.

**Ad.2.) Pregledavanje natječajne dokumentacije, utvrđivanje kandidata koji ispunjavaju nužne uvjete i vrednovanje dodatnih kompetencija potrebnih za ravnatelja, odnosno rangiranje po bodovima**

Predsjedavateljica Školskog odbora konstatira da su zaprimljene i urudžbirane tri (3) prijave kandidata na natječaj za imenovanje ravnatelja Osnovne škole Eugena Kvaternika. Sve prijave su podnesene u roku određenom u natječaju. Jedna prijava je nevažeća.

Predsjedavateljica otvara pristigle prijave i prema imenu i prezimenu svakoga kandidata utvrđuje se i bilježi u tablici ispunjavaju li kandidati propisane nužne uvjete i da li su kandidati podnijeli potrebnu dokumentaciju kojom to dokazuje.

Nakon toga se provjerava dokumentacija vezana uz dodatne kompetencije, te se za svakog kandidata bilježi koju dokumentaciju su dostavili i koliko bodova ostvaruje sukladno sustavu bodovanja dodatnih kompetencija propisanom člankom 52. Statuta Osnovne škole Eugena Kvaternika.

Predsjedavateljica poziva članove da se dizanjem ruke izjasne za ili protiv predložene rang liste ukupnog broja ostvarenih bodova svih prijavljenih kandidata, predložene liste utvrđivanja kandidata koji ispunjavaju nužne uvjete i koji su dostavili potpunu/nepotpunu dokumentaciju, te predložene liste rezultata vrednovanja dodatnih kompetencija i rangiranja po bodovima.

Članovi su se jednoglasno izjasnili - za.

**Ad.3.) Utvrđivanje liste dva najbolje rangirana kandidata**

Predsjedavateljica Školskog odbora predlaže izradu liste dva najbolje rangirana kandidata u natječajnom postupku imenovanja ravnatelja koja će biti dostavljena Učiteljskom vijeću, Vijeću roditelja, Skupu radnika i Školskom odboru u daljnjem tijeku natječajnog postupka. To su 1. Ljubanović Grdić, Vera, i 2. Požega, Jelena.

Predsjedavateljica poziva članove da se dizanjem ruke izjasne za ili protiv predložene liste dva najbolje rangirana kandidata.

Članovi su se jednoglasno izjasnili - za.

**Ad.4.)** **Različito**

Nije bilo dodatnih rasprava ni pitanja članova ŠO. Sjednica je završila u 15:45 sati.

Zapisničarka: Predsjednica Školskog odbora:

( Valentina Kraljiček) (Marija Hazler)